গ্রিগর ম্যাকগ্রিগর
গ্রিগর ম্যাকগ্রিগর (ইংরেজি: Gregor MacGregor; জন্ম: ৩১ আগস্ট, ১৮৬৯ - মৃত্যু: ২০ আগস্ট, ১৯১৯) স্কটল্যান্ডের এডিনবরার মার্চিস্টন এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ও রাগবি খেলোয়াড় ছিলেন। ১৮৯০ থেকে ১৮৯৩ সময়কালে ইংল্যান্ড ক্রিকেট দলের অন্যতম সদস্য ছিলেন। ঘরোয়া প্রথম-শ্রেণীর ইংরেজ কাউন্টি ক্রিকেটে মিডলসেক্সের প্রতিনিধিত্ব করেছেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিংয়ে সবিশেষ দক্ষতার পরিচয় দিয়েছেন তিনি।